[{"text_idx": "#000000", "text": "Enillwch arian i\u2019ch ysgol drwy fod yn fan casglu pecynnau creision!"}, {"text_idx": "#000002", "text": "Yn anffodus, mae eu pecynnau yn ofnadwy o anodd eu hailgylchu gan fod cymysgedd o ddeunyddiau ynddyn nhw. Yng Nghaerdydd, ni all ein peiriannau ailgylchu eu prosesu, felly, mae angen cael gwared arnyn nhw os ydyn nhw wedi eu rhoi yn y bagiau ailgylchu gwyrdd ar hap."}, {"text_idx": "#000003", "text": "Mae hyn yn golygu eu bod yn llenwi biniau ledled y wlad, ond yn ffodus iawn, mae Walkers Crisps a\u2019r cwmni ailgylchu Terracycle wedi dod at ei gilydd i ddod o hyd i ddatrysiad."}, {"text_idx": "#000004", "text": "Maent yn chwilio am ysgolion, grwpiau cymunedol neu hyd yn oed unigolion i gynnig mannau casglu cyhoeddus ar gyfer pecynnau creision (o unrhyw frand) Am hyn, gallwch ennill pwyntiau dros eich ysgol neu elusen o\u2019ch dewis, y gellir wedyn eu cyfnewid am arian. Mewn gwirionedd, Mae Ysgol Gynradd Gladstone yn Cathays eisoes wedi ymuno a\u0302\u2019r cynllun fel man casglu. Gwnaethom ofyn iddynt sut y mae\u2019r pethau\u2019n mynd gyda\u2019r system a dyma eu hymateb:"}, {"text_idx": "#000005", "text": "Rydym ni wedi bod yn casglu pecynnau creision ers tua mis erbyn hyn, ac maent yn pentyrru\u2019n fuan iawn. Rydym yn amcangyfrif bod gennym ni oddeutu 150 o becynnau eisoes, ac rydym ni\u2019n edrych ymlaen at droi\u2019r pecynnau creision hyn mewn cynhyrchion newydd, ac wrth gwrs codi arian sydd ei angen i\u2019n hysgol gyda\u2019r system dyfarnu pwyntiau hon."}, {"text_idx": "#000006", "text": "Gallwch ymuno a\u0302\u2019r rhaglen am ddim a hynny\u2019n hawdd iawn. Cofrestrwch i fod yn fan casglu drwy wefan Terracycle a dechrau casglu. Ar o\u0302l ichi gasglu digon o becynnau i anfon llwyth cyfan, lawrlwythwch label am ddim a threfnu casgliad UPS. Byddwch yn ennill 200 o bwyntiau am bob 2kg o becynnau creision a gasglwyd a gallwch gael arian am y pwyntiau ddwywaith y flwyddyn."}]